Закон о амблему Републике Српске
Република Српска има амблем.

Амблем Републике Српске састоји се од поља у бојама заставе Републике Српске преко кога је златни преплетени иницијал Републике Српске; поље је окружено златним плодним храстовим вијенцем у дну увезаним траком у бојама заставе; изнад поља је златна затворена хералдичка круна, а испод поља златна кринова круна; око свега је циркумскрипција -{РЕПУБЛИКА СРПСКА – REPUBLIKA SRPSKA}-.

Амблем Републике Српске је допунски симбол Републике Српске, а може се користити за представљање Републике Српске у свечаним, културним, историјским и спортским манифестацијама, као и у другим сличним приликама.

Амблем Републике Српске може се користити умјесто грба Републике Српске, у складу с одредбама Закона о употреби заставе, грба и химне Републике Српске.

Амблем Републике Српске не може се употријебити као робни и услужни жиг, узорак или модел нити као било који други знак за обиљежавање робе или услуга.

Уредбом Владе Републике Српске ће се, у року од 15 дана од дана ступања на снагу овог закона, прецизније уредити изглед и начин употребе амблема Републике Српске.

Новчаном казном у износу од 3000 до 15000 КМ казниће се за прекршај предузеће, установа или друго правно лице ако употреби амблем Републике Српске противно одредбама овог закона као и прописима Владе Републике Српске из члана 5. овог закона.

Новчаном казном у износу од 500 до 2000 КМ, казниће се за прекршај из става 1. овог члана одговорно лице у предузећу, установи или другом правном лицу.

Новчаном казном у износу од 500 до 2000 КМ, казниће се за прекршај из става 1. овог члана самостални привредник или грађанин.

Овај закон ступа на снагу наредног дана од дана објављивања у „Службеном гласнику Републике Српске“.

Број: 01-723/07 
Датум: 23. април 2007. године

Предсједник 
Народне скупштине 
Мр Игор Радојичић, с. р.

Извори 
 „Службени гласник Републике Српске“, број 49/07

А